Trafikksikkerhetsplan

Gullbring barnehage

**Trafikksikkerhetsplan**

Barn har rett på en trygg og god oppvekst, der trafikksikkerhet inngår. Trafikksikkerhet er de voksnes ansvar, og vi er rollemodeller for den oppvoksende generasjon. Hvis holdninger og vaner etableres tidlig, vil det være lettere å tenke trafikksikkerhet videre i livet.

Barn er trafikanter hver dag; enten som passasjer, fotgjenger og etter hvert som syklister.

**Gullbring barnehage**

**Vi er en barnehage med 62 barn. Barnehagen ligger sentralt til ved Universitetet og Gullbring kulturanlegg. Veien på utsiden av barnehagen er relativt trafikkert på dagtid, og det er derfor svært viktig at portene til barnehagen er lukket til enhver tid, noe vi er veldig bevisste på. Ved henting og levering i barnehagen kan det fort bli mange biler som skal inn og ut av parkeringsplassen til samme tid. Vi har i den anledning bedt foreldrene om å rygge bilen inn når de parkerer, slik at de får bedre oversikt når de skal kjøre ut igjen fra parkeringsplassen.**

**Rett over veien for barnehagen er det nå en stor byggeplass i forbindelse med nye studentboliger. Dette går ikke utover oss annet enn når vi går på tur og vi går forbi byggeplassen. Når vi går er de voksne oppmerksomme på å følge ekstra godt med på store kjøretøy som plutselig kan komme kjørende langs gangveien.**

**Trafikk i rammeplan**

Trafikk er integret som en del av Rammeplan. Under fagorådet nærmiljø og samfunn står det:

*Utforske ulike landskap, bli kjent med institusjoner og steder i nærmiljøet og lære å orientere seg og ferdes trygt.*

**Rutiner for turer til fots**

* Risikovurdering før tur.
* Minst to voksne skal være med, det går alltid en voksen først og en voksen bakerst.
* To og to barn går sammen, eller vi går etter hverandre en og en ut fra hvor trafikert veien er.
* Barna bruker refleksvest.
* Bran innerst på fortauet, voksne ytterst.
* Felles rutiner for:
  + når det kommer bil.
  + når vi krysser veien.
* Fokus på å prate om hva skiltene langs veien betyr.

**Rutiner for kjøring med buss/bil**

* Det må være gitt tillatelse fra foresatte.
* I forkant snakker vi om hvordan vi står og venter på bussen
* Alle barn skal være sikret etter gjeldende regler.
* Småbarnsavdelingene kjører ikke kollektivt
* Det skal brukes godkjente barneseter og puter. Dersom vi bruker barnets eget sete, har foreldrene ansvar for at det er i forsvarlig stand.
  + Dersom barnesete/pute ikke er tilgjengelig har barn lov til å kjøre buss og benytte seg av bussens sikkerhetsbelter
  + Alle barn sitter i hvert sitt sete med sikkerhetsbelte, fortrinnsvis trepunkts belte.
* Felles rutine for å vente med å krysse veien til bussen har kjørt.
* Bruk av private biler bør unngås.

**Parkering på barnehagens område**

* Foresatte, ansatte og andre holder lav fart inn på området.
* Det er ikke lov å la bilen gå på tomgang.
* Oppfordre alle til å parkere slik at de unngår rygging når de skal dra.
* Alle barn skal ha følge med en voksen på parkeringsplassen.

**Plan for trafikkopplæring**

|  |  |
| --- | --- |
| 4-6 år | Trafikkopplæring med trafikkvennen vår Tarkus. I løpet av dette arbeidet vil vi være innom disse temaene:   * Bruk av bilbelte * Å ferdes i trafikken (trafikklys, fotgjengerfelt, fortau) * Sykle med hjelm * Å være bevisste på å lytte og bruke øynene når man er ute i trafikken * Kjennskap til enkelte skilt |
| Alle | Vi er hele tiden bevisste på å snakke med barna om trafikk og trafikkregler når vi er på tur. |

**Årshjul for trafikksikkerhet i Gullbring barnehage**

|  |  |
| --- | --- |
| August | Foreldrene får utdelt spørsmål om deres barn får lov til å kjøre bil / buss i barnehagens regi. |
| Septembe | Vi informerer foreldrene på foreldremøtet om våre rutiner for trafikksikkerhet på tur med barna. Forelderene får også informasjon om at vi ønsker at de rygger inn bilen på barnehagens parkringsplass. |
| Oktober |  |
| November | Vi snakker om og viser barna viktigheten av refleks. Dette blir også en naturlig «snakkis» gjennom hele vinterhalvåret. |
| Desember |  |
| Januar |  |
| Februar |  |
| Mars |  |
| April |  |
| Mai | På avdelingen med de eldste barna legger vi opp til tema trafikk denne måneden.Det blir lagt opp ulike undertemaer, som for eksempel bruk av sykkelhjelm, kjennskap til ulike skilt, hvor og når kan vi krysse veien som fotgjengere?  Vi tar med oss barna til sentrum, der vi blant annet trener på å krysse veien . I løpet av mai / juni besøker barna som begynner på skolen NAF sin minibane i Skien, der de får prøvd seg i trafikken. |
| Juni | I løpet av mai / juni besøker barna som begynner på skolen NAF sin minibane i Skien, der de får prøvd seg i trafikken. |

I dette årshjulet er det kun skrevet ned de fastlagte oppleggene for barnehagens trafikkopplæring. Men vi er selvfølgelig bevisste hele året. Personalet prater og viser barna viktigheten av å være forsiktige i trafikken. Når vi er på tur med barna, er de voksne opptatt av å vise og forklare. Barna går på rekke med en voksen i hver ende, pluss en i midten. På denne måten har vi best oversikt over barnegruppa. På småbarnsavdelingene sitter de yngste barna i vogn. Da har de voksne bedre kontroll på barnegruppa når de ferdes i trafikken Barna har på seg refleksvester. Vi opplever, utover våren, at barna har lært og forstått mye av det vi har jobbet med i løpet av barnehageåret.

Vi sender også ut SMS til foreldrene, med jevne mellomrom, med en påminnelse på at bilen skal rygges inn på parkeringen, da det er lettere å ha oversikt på denne måten. Dette ble også nevnt på foreldremøtet i høst.